Document ID: /roh_data/filtered/fineweb-2-filterrobots_roh.jsonl.gz/59670

Tschients da fugitivs èn bloccads en Serbia
- Mesemna, 16.9.2015, 6:12
Al cunfin tranter la Serbia e l’Ungaria han tschients da fugitivs stuì passentar la notg sut tschiel avert. Els èn bloccads là, suenter che l’Ungaria ha serrà il cunfin tar la Serbia.
Las autoritads serbas hajan cumenzà a transportar ils fugitivs cun bus al cunfin da la Croazia, rapportan medias localas. Questa via è ina via alternativa pussaivla per ils fugitivs sin via en l’Uniun europeica. Malgrà ch’il cunfin ungarais è serrà, quintan las autoritads tudestgas cun in’ulteriura unda da fugitivs.
RR novitads 06:00